**ชื่อเรื่อง : การป้องกันของสูญหายในห้องพิเศษ**

**คำสำคัญ** :การป้องกันของสูญหาย/ หอผู้ป่วยพิเศษ

**โรงพยาบาลสมเด็จ** : นางจารุพร คงแถลง

การศึกษาครั้งนี้มีจุดมุ่งหมายเพื่อความพร้อมในการบริการเครื่องมือ ของใช้ ในหอผู้ป่วยพิเศษ ให้กับผู้มารับบริการเพื่อให้เกิด ความพึงพอใจของผู้รับบริการต่อการให้บริการของแผนกผู้ป่วยตึกพิเศษ 4 โรงพยาบาลสมเด็จ ได้แก่ ด้านความสะดวกในการให้บริการของใช้ รวมไปถึงลดค่าใช่จ่ายในการจัดซื้ออุปกรณ์เครื่องใช้ใหม่ในแต่ล่ะปี งบประมาณ กลุ่มตัวอย่าง คือ ผู้ป่วยที่เข้ามาใช้บริการทางด้านการแพทย์ของโรงพยาบาลสมเด็จ โดยจะต้องมีอุปกรณ์ของใช้ภายในห้องพิเศษครบถ้วนพร้อมใช้งาน โดยวิธีการทำแบบสำรวจเกี่ยวกับจำนวนอุปกรณ์ของใช้ภายในห้องพิเศษเมื่อผู้รับบริการเข้ารับบริการต้องทราบว่าอุปกรณ์อยู่ในสภาพใช้งานได้ครบถ้วนก่อนและระหว่างผู้ป่วยเข้ารับบริการ และก่อนผู้ป่วยกลับบ้าน ป้องกันของเสียหายโดยการเซ็นต์รับรองของ ในใบสำรวจอุปกรณ์โดยผู้ป่วยหรือญาติเพื่อรับทราบข้อมูลและเงื่อนไขในการใช้อุปกรณ์เครื่องใช้ในห้องพิเศษ

ผลจากการศึกษา การดําเนินการบริการของใช้ในห้องพิเศษ จะทําตามขั้นตอน ตามแผน โดยยึดใบสำรวจรายการอุปกรณ์เป็นหลัก เพื่อเป็นข้อมูลและหลักฐานในการตรวจสอบเครื่องมือเครื่องใช้ในห้องพิเศษ เพื่อให้อุปกรณ์พร้อมใช้งานตลอดเวลาและไม่ก่อให้เกิดความเสียหายเพิ่มเติมกับของใช้ ลดค่าใช้จ่ายในการซื้อและการซ่อมบำรุง โดยต้องขอความร่วมมือกับเจ้าหน้าที่ในการตรวจสอบให้ครบถ้วนและผู้บริการรับทราบ เมื่อดําเนินการเสร็จแล้วมีการประเมินผล พบการสูญหายของอุปกรณ์ได้ร้อยละ 99.44 และมีแนวทางในการควบคุมการบํารุงรักษา เพื่อเป็นการปรับปรุงและ เพิ่มพูนประสิทธิภาพในการบริการให้เหมาะสมกับหน่วยงาน ห้องพิเศษโรงพยาบาลสมเด็จ

**ชื่อเรื่อง : การป้องกันของสูญหายในห้องพิเศษ**

**ความสำคัญของปัญหา**

ปัจจุบันเศรษฐกิจอยู่ในช่วงวิกฤติ ยุคที่เศรษฐกิจตกต่ำอย่างนี้ควรจะใช้จ่ายด้วยความประหยัด และระวัดระวังเป็นดีที่สุด เศรษฐกิจตกต่ำรายได้น้อยลง แต่ข้าวของเครื่องใช้กลับแพงขึ้นจะใช้จ่ายอย่างสิ้นเปลืองลดค่าใช้จ่ายบำรุงรักษาของใช้ ลดขอบเขตค่าใช้ในการซื้อและการซ่อมบำรุง ลดงบประมาณค่าใช้จ่ายรายเดือนและรายปี ใช้สิ่งของด้วยความระมัดระวัง ลดการใช้จ่ายที่ฟุ่มเฟือย

อุปกรณ์เครื่องใช้ต่างๆ มีราคาสูงทำให้มีการนำ พระราชดำริเศรษฐกิจพอเพียงของพระบาทสมเด็จพระเจ้าอยู่หัว  เป็นปรัชญาที่มี**การ**ชี้ถึงแนวทาง**การ**ดำรงชีวิต และ**การ**ปฏิบัติตนของประชาชนทุกระดับ ที่อยู่กันเป็นครอบครัว และชุมชน ไปจนถึงระดับรัฐบาล มาประยุกต์ใช้โดยเฉพาะใน รพ.ที่มีความจำเป็นต้องใช้อย่างประหยัดทั้งในเรื่องอุปกรณ์ทางการแพทย์และเครื่องอำนวยความสะดวกในห้องพักผู้ป่วยซึ่งส่วนใหญ่จะมีราคาแพง จึงควรกันเก็บรักษา เพื่อประโยชน์ทั้งต่อหน่วยงานและผู้มารับบริการ และจากการปฏิบัติงานพบว่ามีของชำรุดเสียหายและบางครั้งผู้ป่วยนำกลับบ้านไปด้วยจึงมีแนวทางการ บริการของใช้ในห้องพิเศษ มาใช้ เพื่อลดปัญหา ไม่ให้เกิดความเสียหายและสูญหายของเครื่องมือเครื่องใช้ได้อย่างยั่งยืน

**วัตถุประสงค์**

1. เพื่อเป็นแนวทางในการปฏิบัติในการดูแลรักษาอุปกรณ์ของใช้ในห้องพิเศษ

2. เพื่อให้เจ้าหน้าที่มีความตระหนักในการช่วยลดค่าใช้จ่ายในเรื่องของอุปกรณ์เครื่องใช้ในห้องพิเศษ

**ประโยชน์ที่คาดว่าจะได้รับ**

1. ลดค่าใช้ในการซื้อและการซ่อมบำรุงรักษา

2. สะดวกต่อการตรวจสอบจำนวนและสภาพการใช้งาน อุปกรณ์เครื่องใช้มีจำนวนเพียงพอสภาพพร้อมใช้งานอยู่เสมอ

**ขอบเขตการศึกษา ระหว่าง**เดือน ตุลาคม 2561- มีนาคม 2562

**กิจกรรมการพัฒนา**

1. ประชุมชี้แจงให้กับเจ้าหน้าที่ตึกผู้ป่วยพิเศษเพื่อให้ทราบแนวปฎิบัติในการดูแลอุปกรณ์ของใช้ในห้องพิเศษ

2. จัดทำใบสำรวจรายการอุปกรณ์เครื่องมือเครื่องใช้ ในห้องพิเศษ (เอกสารแนบ) ประกอบด้วย

|  |  |  |  |  |  |
| --- | --- | --- | --- | --- | --- |
| ลำดับ | รายการ | จำนวน | ลำดับ | รายการ | จำนวน |
| 1 | เตียงไฟฟ้า | 1 | 16 | กล่องใส่กระดาษชำระ | 1 |
| 2 | โทรทัศน์+รีโมต | 1+1 | 17 | ถ้วย | 2 |
| 3 | แอร์+รีโมต | 1+1 | 18 | จาน | 2 |
| 4 | ตู้เย็น | 1 | 19 | ช้อน+ส้อม | 1 คู่ |
| 5 | ตู้ข้างเตียง | 1 | 20 | ถาดใส่ถ้วยจาน | 1 |
| 6 | โต๊ะคร่อมเตียง (Over bed) | 1 | 21 | กะละมัง | 1 |
| 7 | โต๊ะ | 1 | 22 | พรมเช็ดเท้า | 1 |
| 8 | เก้าอี้ | 2 | 23 | รองเท้า | 1 |
| 9 | หมอน | 2 | 24 | ไม้แขวนเสื้อ | 4 |
| 10 | ผ้าห่ม | 1 | 25 | ตะกร้าใส่ผ้า | 1 |
| 11 | ผ้าเช็ดตัวใหญ่+เล็ก | 1+1 | 26 | Bed pan (หม้อนอน) | 1 |
| 12 | กระติกน้ำร้อน | 1 | 27 | Urenal (กระบอกปัสสาวะ) | 1 |
| 13 | เหยือกน้ำ | 1 | 28 | นาฬิกาผนัง | 1 |
| 14 | แก้วน้ำ | 2 | 29 | พัดลม | 1 |
| 15 | แก้วน้ำแสตนเลส | 1 | 30 | กระโถน | 1 |

3. เมื่อผู้ป่วยมารับบริการต้องทราบว่าอุปกรณ์อยู่ในสภาพใช้งานได้และครบถ้วนก่อนและระหว่างผู้ป่วยเข้ารับบริการ และก่อนผู้ป่วยกลับบ้าน

4. แนะนำให้ผู้เข้ารับบริการทราบข้อมูลและรายละเอียดในการเข้าพักห้องพิเศษ

5. สรุปแบบบันทึกการสำรวจของใช้ในห้องพิเศษจากการวิเคราะห์สาเหตุของปัญหา

6. จัดทำป้ายรายการอุปกรณ์เครื่องมือ เครื่องใช้ ในห้องพิเศษ ให้ผู้ป่วยและญาติได้เห็นชัดเจน

7. สอนและสาธิตอุปกรณ์ในห้องพิเศษกับผู้ป่วยและญาติ

8. เมื่อพบอุปกรณ์ชำรุดให้แจ้งเจ้าหน้าที่ทุกครั้ง

9. ตรวจสอบอุปกรณ์ข้าวของเครื่องใช้ทุกวันหากพบอุปกรณ์ชำรุดส่งซ่อมทันที

10. หากมีอุปกรณ์สูญหายเจ้าหน้าที่จะมีการติดตามหรือให้ผู้ป่วยและญาติจ่ายเงินตามราคาของที่กำหนด

11. ตรวจสอบอุปกรณ์เครื่องมือเครื่องใช้รวมกับญาติ ก่อน-หลังก่อนกลับบ้าน

**การประเมินผลลัพธ์**

1. ป้องกันการสูญหายของอุปกรณ์ของใช้ในห้องพิเศษ คิดเป็นร้อยละ 99.44